Diari Oficial de la Generalitat Valenciana


Sumari del DOGV 6719, del 22-02-2012 (2012/1158)

Notificació de la sentència dictada en el judici ordinari número 611/2009.
--------------------------------------------------------------------------

### Dades del document

Número de DOGV
:   6719

Data del DOGV
:   22-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1158


Organisme emissor
:   Jutjat de Primera Instància Número 1 de Torrent

Tipus de document
:   Edicte

Notificació de la sentència dictada en el judici ordinari número 611/2009. [2012/1158]  
Procediment ordinari 000611/2009  
De: Banco Santander, SA.  
Procurador: Juan Antonio Rodríguez-Manzaneque.  
Contra: Mustapha Bensghir.  
Procurador/a: -  
En aquest procediment de judici ordinari número 611/2009, seguit a instàncies de Banco Santander, SA, contra Mustapha Bensghir, s'ha dictat la sentència que, literalment, és com segueix:  
«Sentència 3/2012  
Torrent, 10 de gener de 2012  
«Gonzalo Sancho Cerdá, magistrat jutge del Jutjat de Primera Instància número 1 d'aquesta ciutat i partit, he vist aquestes actuacions de judici ordinari seguides en aquest Jutjat i registrades amb el número 611/2009, a instàncies de Banco Santander, SA, representada pel procurador senyor Rodríguez-Manzaneque Alberca i defensada per la lletrada senyora Añón Escribá, contra Mustapha Bensguier, declarat en rebel·lia en aquest procediment, sobre reclamació d'una quantitat, i atesos els següents:  
Antecedents de fet  
Primer. La procuradora senyora Belmonte Agost, amb data 17 de desembre de 2008, va presentar una demanda de judici ordinari on al·legava els fets i fonaments de dret que estimava aplicables i acabava sol·licitant que es dictara una sentència mitjançant la qual es condemnara el demandat a pagar la suma de 32.018,26 euros, més els interessos legals al tipus pactat i les costes causades.  
Segon. Una vegada admesa a tràmit la demanda, aquesta va ser traslladada al demandat, perquè en el termini de 20 dies compareguera en les actuacions i contestara la demanda. Quan va transcórrer aquest termini, aquest va ser declarat en situació de rebel·lia processal.  
Tercer. Convocades les parts a audiència prèvia, aquesta es va celebrar el dia indicat, amb l'assistència del procurador i lletrat de l'actora, sense que hi assistira el demandat. Concedida la paraula a l'actora, aquesta es va ratificar en l'escrit de demanda. Obert el període de prova. La part actora va proposar una documental.  
De conformitat amb l'article 429.8 de la Llei d'Enjudiciament Civil, atés que la prova documental constava en les actuacions i no va ser impugnada, les actuacions va quedar concluses per a sentència.  
Quart. En aquest plet s'han complit les prescripcions legals.  
  
Fonaments de dret  
Primer. El lletrat de la part demandant va adduir que el seu mandant, amb data 3 de desembre de 2007, va formalitzar amb el demandat un contracte de préstec per import de 31.137,90 euros per a l'adquisició d'un vehicle a motor. El demandat va deixar de pagar les quotes del préstec des del mes d'abril de 2008, per la qual cosa el seu mandant va procedir a donar per vençuda anticipadament l'operació, i resulta un saldo deutor per un import de 32.018,26 euros.  
En la reclamació de la quantitat esmentada, la part actora exercita l'acció prevista en l'article 1124 del Codi Civil, en virtut del qual, en les obligacions recíproques, «per al cas que un dels obligats no complira el que li incumbeix [...] el perjudicat podrà [...] exigir-ne el compliment».  
Segon. El demandat no va comparéixer ni va contestar a la demanda, per la qual cosa va ser declarat en rebel·lia, havent d'entendre que, segons jurisprudència reiterada, de la qual són exponent les sentències del Tribunal Suprem de 25 juny 1960, 17 gener 1964, 16 juny 1978, 29 març 1980 i 3 abril 1987, entre altres, la declaració de rebel·lia del demandat no equival al reconeixement de les pretensions de l'actor, ni tan sols al reconeixement tàcit o presumpte dels fets de la demanda. En aquest sentit l'article 496 de la vigent llei processal especifica que la declaració de rebel·lia no implica assentiment, ni admissió dels fets de la demanda.  
Tercer. Perquè prospere la reclamació de compliment de les obligacions recíproques prevista en l'article 1124 del Codi Civil, cal que hi concórreguen els requisits següents: a) l'existència del vincle contractual entre les parts, b) reciprocitat de les prestacions, c) compliment de les obligacions per part de qui reclama, i d) la no-atenció de les seues obligacions per la part demandada.  
En aquest plet s'han d'entendre acreditats els aspectes esmentats mitjançant l'aportació de la pòlissa, document que no ha sigut impugnat, així com l'acta de tancament i liquidació del contracte de préstec. El pagament o qualsevol altre fet extintiu o impeditiu ha de ser al·legat i provat pel demandat, el qual en aquest cas, a pesar d'haver sigut citat de forma legal, no ha comparegut assistit de lletrat i representat per procurador.  
Per tot això, pertoca condemnar el demandat al pagament de la suma reclamada.  
Quart. Pel que fa als interessos, de conformitat amb els articles 1.100, 1.101, 1.108 del Codi Civil i concordants del Codi de Comerç, el demandat haurà de pagar l'interés de mora pactat (interés nominal + 10 punts) des de la data de presentació de la demanda.  
  
Cinqué. De conformitat amb l'article 394 de la Llei d'Enjudiciament Civil, havent-se estimat la demanda, pertoca condemnar a costes el demandat.  
Vistos els preceptes legals esmentats i tots altres que hi són aplicables de manera general i pertinent.  
Dispositiva  
Estime la demanda interposada per Banco Santander, SA, representada pel procurador senyor Rodríguez Manzaneque Alberca i defensat per la lletrada senyora Añón Escriba, contra Mustapha Bensguir, declarat en rebel·lia en aquest procediment, condemne el demandat a pagar a l'actora la suma de trenta-dos mil díhuit euros i vint-i-sis cèntims (32.018,26 €), més els interessos de mora convinguts des de la data de presentació de la demanda fins a fer-ne el pagament complet. Tot això, fent condemna expressa a costes a la part demandada.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs se interposar mitjançant un escrit presentat en aquest Jutjat en el termini de 20 dies, en què s'exposaran les al·legacions en les quals es basa la impugnació, a més de citar la resolució objecte d'apel·lació i els pronunciaments que impugna (art. 458.2 LEC). De conformitat amb la disposició addicional quinzena de la Llei Orgànica del Poder Judicial, en anunciar o preparar el recurs caldrà acreditar la constitució d'un dipòsit de 50 euros mitjançant l'ingrés en el compte de dipòsits i consignacions d'aquest Jutjat.  
Aquesta és la sentència, que pronuncie, mane i firme».  
Publicació. La sentència anterior ha sigut donada, llegida i publicada pel magistrat jutge que la va dictar, mentre celebrava audiència pública en el dia de hui. Jo, la secretària judicial, en done fe a Torrent.  
  
I atés que el demandat esmentat, Mustapha Habachi, es troba en parador desconegut, s'expedeix aquest edicte a fi que valga de notificació de forma deguda.  
  
Torrent, 23 de gener de 2012.- La secretària judicial: M.ª Asunción Beneito Torres.